རི་ཆུ་ནགས་གསུམ་ནི་རིན་ཆེན་གསེར་ལས་ལྷག་ཅིང་།སྐྱེ་ཁམས་ནི་ཡ་ཐོད་མིག་ཟུང་ཇི་བཞིན་སྲུང་དགོས་ལ།ཁོར་ཡུག་ནི་རང་གི་ཚེ་སྲོག་ཇི་བཞིན་གཅེས་དགོས་ཞེས་པའི་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་གསེར་ནག་གི་ཐིགས་པ་ལྟ་བུ་ནི་རང་ཅག་གི་ལམ་སྟོན་གྱི་སྒྲོན་མེ་ཡིན།ལོ་གཅིག་གི་རིང་ལ་རང་ཁུལ་གྱིས་སྐྱེ་ཁམས་ཁོར་ཡུག་སྲུང་སྐྱོང་གི་ལས་དོན་གཙིགས་སུ་བཟུང་ནས་ནུས་ཤུགས་ཡོད་རྒུས་བཙོག་སྒྱུར་འགོག་བཅོས་ཀྱི་གཡུལ་འགྱེད་ཆེན་མོ་གསུམ་བཀྱེས་ཤིང་།སྐྱེ་ཁམས་དཔལ་ཡོན་འཛུགས་སྐྲུན་གྱི་ལམ་ལུགས་གསར་དུ་གཏོད་པར་འབད་པ་དང་།ནུས་ཤུགས་ཡོད་རྒུས་འབྲི་ཆུ་དང་རྨ་ཆུའི་སྐྱེ་ཁམས་བདེ་འཇགས་ཡོལ་བ་བསྐྲུན་ཏེ་སྐྱེ་ཁམས་ཁོར་ཡུག་སྲུང་སྐྱོང་ནི་ཐོན་སྐྱེད་ནུས་ཤུགས་བསྲུང་བ་ཡིན་ལ།སྐྱེ་ཁམས་ཁོར་ཡུག་ཇེ་ལེགས་སུ་བསྒྱུར་བ་ནི་ཐོན་སྐྱེད་ནུས་ཤུགས་གོང་དུ་སྤེལ་བ་ཡིན་ཞེས་པ་དོན་དུ་འཁྱོལ་བ་བྱས་ཤིང་།ཁོར་ཡུག་སྲུང་སྐྱོང་གི་གཡུལ་འགྱེད་དྲག་པོ་རྔ་བའི་མཐོ་སྒང་དུ་ཕྱོགས་ཡོངས་ནས་ཁྱབ་ཅིང་།སྐྱེ་ཁམས་དཔལ་ཡོན་འཛུགས་སྐྲུན་གྱི་རྣམ་པ་གསར་བ་རྔ་བའི་ས་ཆེན་ཀུན་ཏུ་ཁྱབ་པར་བྱས།